पाएं अपने शहर की ताज़ा ख़बरें और फ्री ई-पेपरडाउनलोड करें
सीरम इंस्टीट्यूट से प्रदेश काे 1.7 लाख वैक्सीन की डाेज मिलेगी। एक सप्ताह में पांच लाख कोरोना वैक्सीन डोज का भरोसा मिलने और दस लाख वैक्सीन डोज की एलोकेशन होने के बाद ही राज्य में 18 से 44 साल तक के लाेगाें काे टीका लगाने का कार्यक्रम शुरू हाेगा। सीरम ने राज्य सरकार को 1.7 लाख वैक्सीन डोज की एलोकेशन कर दी है जो तीन सप्ताह के भीतर मिल जाएगी। सरकार चाहती है कि पहले हिमाचल काे दस लाख वैक्सीन डोज मिल जाएं उसके बाद ही वैक्सीन लगेगी।
एसएमएस भेज कर लाेगाें काे किया जाएगा सूचित
वैक्सीन लगवाने के लिए लाेगाें काे स्वास्थ्य संस्थान आने की जरूरत नहीं है। वैक्सीन की उपलब्धता होने के बाद प्रत्येेक पंजीकृत व्यक्ति को मोबाइल पर एसएमएस आएगा। टीकाकरण केंद्र पर लाेगाें की भीड़ न जुटे इसके लिए स्वास्थ्य विभाग ने यह व्यवस्था कर दी है। इसके तहत जिन लाेगाें ने अपने आप काे टीके के लिए पंजीकृत िकिया है उन लाेगाें काे पहले यह मैसेज भेजे जाएंगे ताकि वह इसके आधार पर केंद्र में टीका लगाने आएं।
31 लाख लाेगाें काे टीका लगाने के लिए 250 कराेड़ रुपए आएगा खर्चा
सीरम संस्थान की ओर से वैक्सीन डोज का मूल्य एक सौ रुपए कम करने से राज्य सरकार को अब 250 कराेड़ रुपए खर्च करने पड़ेंगे। साढ़े 31 लाख लोगों का वैक्सीनेशन के लिए पहले यह खर्च 300 करोड़ रुपए मूल्य से अधिक बताया गया था।
एक बार वैक्सीन डोज देने के बारे में सीरम इंस्टीट्यूट हिमाचल सरकार को आश्वस्त कर दे कि वह हर हफ्ते प्रदेश काे 5 लाख डाेज जारी करेगा। सरकार दस लाख डाेज का स्टाॅक उपलब्ध हाेने पर वैक्सीनेशन कार्यक्रम काे शुरू करने पर विचार कर रहे हैं ताकि यह कार्यक्रम नियमित रूप से चलता रहे। सरकार पूरी तत्परता से वैक्सीन प्राप्त करने का प्रयास कर रही है।
अनिल खाची, मुख्य सचिव
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva mar_Deva zho_Hant eng_Latn